ZADATAK ZA LEKTIRU Dragutin Tadijanović: Srebrne svirale

**Obvezan zadatak za sve učenike:**

1. Pismeno riješi na papir. Piši čitko i jezično točno.
2. Pročitaj pjesmu *Stope u snijegu*. Protumači preneseno značenje pjesme. U objašnjavanju svoje odgovore potvrdi stihovima.
3. Pročitaj pjesmu *Moje igračke*. Objasni što saznaješ o načinima igre seoske djece prije osamdesetak godina (protumači što su bile ornice, a što škljoca), a što o odnosu djece prema odraslima.
4. Pročitaj pjesmu *Hoću li ući u sobu gdje je sag?* Objasni odnos lirskoga subjekta i učiteljice te usporedi s današnjim odnosom učitelja i djece.
5. Pročitaj pjesmu *Balada o zaklanim ovcama*. Objasni zašto je ova pjesma balada i napiši svoje mišljenje o pjesmi.

**Od ostalih ponuđenih zadataka izaberi i izradi pet zadataka. Molim da svatko ima originalne misli i drugačije primjere. Nemoj prepisivati od drugih ili s internetskih stranica!**

1. Snimi govor kojim predstavljaš Dragutina Tadijanovića u 1. osobi (kao da si ti on). Trajanje do 1 minute.
2. U najmanje deset povezanih rečenica opiši svoj dojam o zbirci Srebrne svirale. Možeš objasniti npr. koje ti se pjesme i zašto sviđaju, koje osjećaje i raspoloženja su u tebi budile, osvrni se na poruke koje pjesme prenose, što si naučio/naučila iz njih, koje ćeš pjesme pamtiti...
3. Izdvoji iz pjesama pet citata - najljepših stihova/strofa. Obrazloži razloge svog izbora (za svaki citat posebno).
4. Tadijanovićeve pjesme obuhvaćaju široku tematiku. Zapiši po tri naslova pjesama za svaku pojedinu tematiku:

a) pejzažne pjesme:

b) ljubavne pjesme:

c) rodoljubne pjesme:

d) socijalne pjesme:

e) misaone pjesme:

f) pjesme o djetinjstvu:

1. Ispiši najučestalije motive iz zbirke potvrđujući ih stihovima (popuni tablicu).



1. Pronađi u Tadijinim stihovima stilska izražajna sredstva (popuni tablicu).



1. Izaberi stihove iz različitih Tadijinih pjesama i poveži ih u novu, smislenu pjesmu. Pjesmi sam(a) osmisli naslov.
2. Nauči jednu Tadijinu pjesmu napamet. Uvježbaj krasnoslov i snimi se kako recitiraš.
3. Prepiši najdražu Tadijinu pjesmu i ilustriraj je. Rukopis i ilustracija oko pjesme moraju izgledati lijepo i privlačno. Ilustracija može biti u bilo kojoj tehnici (olovka, bojica, kolaž...). Papir neka bude bez crta (najbolje iz mape). Tekst napiši tankim flomasterom ili crnom kemijskom olovkom.
4. Vizualiziraj pjesmu po izboru, tj. prikaži sadržaj pjesme u slikama (3 - 5). Unutar slika napiši stihove na koje se slika odnosi. Možeš to napraviti tako da slike izradiš sam(a), izrežeš ih iz časopisa ili s pomoću nekoga od digitalnih alata. Slike mogu biti u bilo kojoj tehnici (olovka, bojica, kolaž...). Papir neka bude bez crta (najbolje iz mape). Tekst napiši tankim flomasterom ili crnom kemijskom olovkom.